Varm søndag med Audi dominans – Racing24-7.net\nVarm søndag med Audi dominans\n25. August 2019 25. august 2019 Jens Jensen\nDTM serien fejrede løb nummer 500 siden 1984, i søndagens løb på Lausitzring.\nJamie Green havde taget Pole Position, foran 4 andre Audi kørere – Jonathan Aberdein, Nico Müller, Rene Rast og Robin Frijns. Marco Wittmann var den bedste BMW mand på P5, inden Loic Duval og Pietro Fittipaldi var to Audi kørere mere, inden Timo Glock sneg sig ind foran den sidste Audi mand – Mike Rockenfeller.\nDesværre lukkede de 4 R-Motorsport Aston Martin racere feltet, hvilket efterhånden var ved at være lidt af en trend, med mindre at der var overraskelser fra vejrets side. Vejret var for øvrigt strålende solskin, og brændvarm asfalt på 41 grader, mens der var næsten 30 grader i luften.\nPhilipp Eng blev desværre nød til at starte fra pitten på grund af tekniske problemer.\nGreen kom først ned i Sving 1, mens Aberdein faldt helt tilbage på P4, efter Rast og Frijns. Eng var hurtigt på fremmarch, og var forbi de første 6 kørere, halvvejs rundt på første omgang.\nGlock så ud til at have problemer, da han faldt længere og længere tilbage gennem feltet, og var efterhånden helt tilbage på P16, efter at være startet 9’er.\nJake Dennis måtte desværre udgå allerede efter to omgange, med tekniske problemer.\nRast tog føringen af løbet på 4. omgang, hvor han nemt passerede Green ned mod Sving 1. Müller var faldet tilbage som den dårligste Audi-mand på P9, og var faktisk eneste Audi kører bag en BMW racer – alle andre lå 1-7.\nSpengler var den første kører til at pitte, allerede på 7. omgang.\nFerdinand Habsburg og Timo Glock havde lidt kontakt i Sving 1, som den førstnævnte fik en advarsel for.\nRockenfeller, Müller og Eng pittede op 8. omgang, og kom alle ud et godt stykke foran Spengler.\nHabsburg var desværre den næste bil til at udgå, hvor østrigeren måtte parkere bilen ude på banen, men heldigvis bag et autoværn, så der ikke skulle afbrydelser til.\nAberdein og Eriksson var de to næste til at pitte. Aberdein kom ud foran Rocky og Müller, men de havde varme dæk, så de kom hurtigt forbi sydafrikaneren.\nFittipaldi pittede omgangen efter, men kom ud bag Rocky, Müller, Aberdein og Eng gruppen. Dermed var Audi dominansen så småt ved at bryde op.\nKnap halvvejs inde i løbet pittede Rene Rast, og kom ud foran små 3 sekunder foran Müller, som dog havde væsentlig ældre dæk på bilen, og derved skulle passe meget på dem i resten af løbet.\nJamie Greens pitstop tog alt alt for lang tid, og med 2 sekunder mistet i pitten, kom han ud på den reelle 6. plads i løbet. Det gik heller ikke for godt for mekanikerne på Duvals bil, som fik sænket bilen, inden højre forhjul var sat på igen, og så var han pludselig den dårligste Audi mand på den reelle 11. plads.\nDaniel Juncadella var den sidste til at udføre det obligatoriske pitstop, som han gjorde med 21 minutter tilbage af løbet.\nBruno Spengler gav Paul Di Resta et skulderskub ud i gennem sandkassen og græsplænen, men skotten kom tilbage på banen igen. Det var dog en stakket frist, da feltets 3. R-Motorsport Aston udgik omgangen efter.\nSpengler og Glock var langt tilbage i feltet, og satsede ved at tage et ekstra dækstop, for måske at kunne vinde nogle placeringer, såfremt de andre køreres dæk skulle falde helt af, eller der kom en Safety Car. Eriksson valgte at gøre det samme et par omgange senere.\nWittmann valgte at dykke meget sent på Aberdein i Sving 1, men kom ikke forbi før Sving 3, hvor de to biler havde kørt side om side gennem 1, 2 og 3. Tæt kørsel.\nGlock udgik med 11 minutter tilbage af løbet, med en teknisk defekt.\nDe to Audi holdkammerater Frijns og Green duellerede på bremserne ind i Sving 1, i kampen om 4. pladsen, hvor der ikke var mange centimeter mellem de to biler. Men forbi kom Green.\nRene Rast vandt løbet 5 sekunder foran Nico Müller, Mike Rockenfeller, Jamie Green, Robin Frijns, mens Marco Wittmann på P6 var den bedste BMW mand. Juncadella fik feltets eneste tilbageværende R-Motorsport Aston Martin reddet i mål, men på P12 og dermed udenfor pointene.\nRast udbyggede dermed pointforspringet til Müller igen, mens Wittmann er P3.\nAudi har med dagens resultat sikret Konstruktørtitlen foran BMW og R-Motorsport Aston Martin\nOm 3 uger køres sæsonens næstsidste DTM weekend, når serien tager til Nürburgring den 14.-15. september.\nTæt afslutning på årets sidste ovalløb\nFedt GT løb på fed bane


Tibet-aktivist: To betjente løber med aben - er det sandsynligt? | Indland | DR\nTibet-aktivist: To betjente løber med aben - er det sandsynligt?\nAktivister er skuffede over, at der ikke kigges på det bredere, politiske ansvar i Tibetsagen.\nThomas Goetz havde taget sit Tibet-flag med i Kongens Have om eftermiddagen den 15. juni 2012, hvor den kinesiske præsident Hu Jintao skulle besøge Rosenborg Slot i København.\nMen hans intentioner om en fredelig markering af forholdene i Tibet endte med, at han blev tilbageholdt af politiet.\n- Der var syv betjente, der bevogtede mig og advarede mig om, at hvis de så mig igen under præsidentbesøget, ville jeg blive anholdt. Jeg var chokeret og tænkte, at det var løgn.\nDet er to betjente, der løber med aben. Jeg synes, man skulle kigge på, om det er sandsynligt.\nThomas Goetz, Tibet-aktivist\nSådan husker Thomas Goetz dagen for mere end fem år siden, da DR i dag møder ham i Kongens Have.\nI dag blev der nemlig sat endnu et punktum i et langvarigt sagsforløb.\nDer blev afgivet beretning fra Tibet-kommissionen, der konkluderer, at der i Københavns Politi blev givet klart ulovlige ordrer under to Kina-besøg.\nTo ledende politifolk får skylden for, at Tibet-demonstranter fik krænket deres grundlovssikrede rettigheder til at demonstrere og vise Tibet-flag under officielle kinesiske besøg i 2012 og 2013.\nDerimod afviser kommissionen, at der kan pålægges ministre eller embedsmænd i centraladministrationen, ved Hoffet eller i toppen af Københavns Politi eller PET noget ansvar.\nThomas Goetz var blandt de aktivister, der klagede over det, der skete i Kongens Have, og han har allerede fået landsrettens ord for, at der var tale om ulovlig frihedsberøvelse, da han blev tilbageholdt.\ndet er frustrerende, at man ikke kigger på det bredere moralske, politiske ansvar. Hvordan det kunne ske i et system som vores?\nSara Berthou, Tibet-aktivist\nPå baggrund af hans egne oplevelser af sagens forløb er han skeptisk over for dagens beretning, der udelukkende stiller to betjente til ansvar.\n- Det er to betjente, der løber med aben. Jeg synes, man skulle kigge på, om det er sandsynligt. Hvis man bruger sin sunde fornuft, kan det ikke være muligt, at det kun er to betjente, der står for det hele, siger Thomas Goetz.\n- Det var forventet, at der ville blive placeret et ansvar højere, men det er ikke sket, og det er skuffende. Vi er kommet langt, men jeg ville ønske, vi var kommet endnu længere, siger Thomas Goetz.\nBredere, politiske ansvar\nSara Berthou var også blandt de demonstranter, der var med til at stævne politiet for frihedsberøvelse under præsidentbesøget. Hun stod med sit Tibet-flag på Christiansborg Slotsplads, da politiet overfusede hende og konfiskerede flaget.\nHun er langt fra tilfreds med dagens konklusion.\n- Det er fint at få på plads, at det var en ulovlig ordre, men det er frustrerende, at man ikke kigger på det bredere moralske, politiske ansvar. Hvordan det kunne ske i et system som vores?\n- Jeg tænker ikke, at to erfarne politifolk selv har taget beslutningen om at hive flag ud af hænderne på folk. Nu er den tørret af på dem, og så er den hellige grav velforvaret, siger Sara Berthou.\nThomas Goetz og Sara Berthou er ikke færdige med at kæmpe for demokratiet. De er allerede igang med en sag om ytringsfrihed, som dog har ligget stille på grund af kommissionens arbejde.\nOg de lægger ikke skjul på, at de vil stå klar og vifte med deres flag, næste gang den kinesiske præsident viser sig i Danmark.\n- Vi må jo efterprøve, om problemerne er løst, siger Sara Berthou.\n- Der sker stor uret mod det tibetanske folk i form af udrensning og folkemord. Kineserne accepterer ikke deres rettigheder. Jeg har stor sympati for det tibetanske folk, og det eneste, man kan gøre, er at demonstrere, siger Thomas Goetz.


Airex Corona træningsmåtte 100 x 200 x 1,5 cm\nMål: 200 cm x 100 cm X 1,5 cm\nMasterkarton: 10 stk.\nFarver: platin, terracotta, sort\nAndre Airex træningsmåtter i samme tykkelse: Corona 185, Coronella 185 og 200, Atlas og Diana.\nAndre Airex træningsmåtter i samme længde: Coronella 200, Diana og Hercules.\nAndre Airex træningsmåtter i samme bredde: Hercules og Corona 185.\nAirex Corona 200 træningsmåtten giver med sine 200 cm længde og 100 cm bredde god mulighed for masser af træningsøvelser både på hold samt individuelt.\nFordelen ved måttens længde og bredde er, at man kan træne i de lige baner såvel som i de skrå baner. Bevægelsesfriheden er god, og man risikerer ikke at ramme naboen. Et eksempel kunne være generel træning eller træning af neurologiske patienter, hvor hver enkel person har en måtte og kan træne alt fra mobilitet, styrke, balance til udholdenhed uden at genere naboen.\n(Hvis du har du behov for at have flere deltagere på dine hold, anbefaler vi, at du kigger på Airex fitline)\nTræningsmåttens tykkelse på 1,5 cm giver medium støddæmpning og er velegnet til holdtræning, hvor der er variation i øvelserne og målgruppen ikke er smertepatienter. Til dette formål anbefaler vi Airex Hercules eller Airex Titania.\nFordelen ved størrelsen er, at der er plads til at lave alle former for øvelser.\nUlempen er, at den kræver mere opbevaringsplads, og der er plads til færre måtter/patienter på et hold.\nMåttestativ til at hænge på væg, 105 cm, varenummer: 8910.\nAirex Corona træningsmåtte 100 x 185 x 1,5 cm - Blå\n1.185,00DKK (incl. moms)


De to valg blev evalueret: Kommercielle aftaler havde effekt på valgdeltagelsen | AVISEN\nChristian Jørgensen, Venstre. Foto: Thomas Lægaard, Fredericia AVISEN.\nDe to valg blev evalueret: Kommercielle aftaler havde effekt på valgdeltagelsen\n11:00 - 15. oktober 2019\nI forbindelse med Europaparlaments- og Folketingsvalget har Borger- og Demokratiudvalget samarbejdet med blandt andet Fredericia AVISEN for at fremme valgdeltagelsen. Det har udvalget nu evalueret på.\nI forbindelse med Europaparlament- og Folketingsvalget 2019 iværksatte Demokrati- og Borgerudvalget en række valgaktiviteter, der skulle bidrage til at fremme en høj valgdeltagelse for alle vælgergrupper og skabe generel opmærksomhed omkring valgene:\n– Samarbejde med Fredericia Dagblad og Fredericia AVISEN\n– Understøtte udvikling af valgapp\n– Gratis busser på valgdagen\n– Aktiviteter i Demokraticontaineren\nDemokrati- og Borgerudvalget har skriftlig afrapportering fra Fredericia Dagblad og Fredericia AVISEN, som der blandt andet er blevet evalueret på i udvalget.\n“Det er klart, at Folketingsvalget er interessant for mange, men vi var interesseret i at få ekstra aktivitet omkring Europaparlamentsvalget, da vi er en dynamisk erhvervskommune og vi ville derfor gerne have fokus på EU i den lokale kontekst,” siger formand for Demokrati- og Borgerudvalget, Christian Jørgensen (Venstre), og fortsætter:\n“Vi gennemgik de forskellige ting og blev enige om, at det der blev produceret var rigtig flot. Der var en god bredde, og der var stof omkring både EU og unge. Der var en seriøs tone omkring dækningen i medierne, og det er vi glade for.”\nHvordan ser du resultatet af samarbejdet?\n“Vi kan ikke konkludere, at på baggrund af samarbejdet, hvordan valgene gik. Deltagelsen til Europaparlamentsvalget gik frem i Fredericia, men sådan var det også på landsplan, og med Folktingsvalget gik vi lidt tilbage med valgdeltagelsen og det skete også på landsplan. Vores holdning i udvalget er, at den fokus medierne har satte, har haft højnet interessen og lysten til at stemme, og det har også haft en afsmitning på stemmeprocenten, mener vi,” siger Jørgensen.\nUdover de kommercielle aftaler, som Borger- og Demokratiudvalget indgik, har der også været lanceret en app i samarbejde med Gymnasiet HTX Lillebælt, som skulle give de unge en forståelse for partierne. Det projekt ser Borger- og Demokratiudvalget også som godkendt.


Dagligvarer | Kinablog - Part 3\nAlle artikler i: Dagligvarer\nMiljø i Kina: Beijings første flaskeautomat\nDagligvarer / Hverdag / Miljø\nBeijing har nu fået sin første flaskeautomat, skriver Beijing Wanbao. Automaten står ved sydindgangen til Chaoyang Park, og den unge dreng på billedet var automatens første bruger. Den er til plasticflasker, og man får en jiao per flaske. Altså 0,08 kroner per flaske. Normalt er der ikke sortering af hverken plastic- eller glasflasker her i byen. Man smider dem ud med skraldet, og skraldesamlerne roder så affaldsbunkerne igennem for at finde alt af værdi. Såsom […]\nFødevarer i Kina: Industriel madolie brugt i børnehave\nDagligvarer / Fødevarer\nEndnu en skandale. Cirka 230 børn er blevet diagnosticeret med hævede lymfekirtler, og de kommer alle fra den samme børnehave, der ligger i Cixi (慈溪) i Zhejiang. Institutionen har i alt 400 børn, som alle er mellem tre og otte år gamle. Børnene er blevet syge, fordi børnehaven gennem længere tid har brugt madolie af dårlig kvalitet. Det mener forældrene. De beskylder børnehaven for at have brugt en slags industriel palmeolie, der kun kan bruges […]\nMælkeskandalen i Kina: Opsummering\nDagligvarer / Fødevarer / Politik\nTorsdag kom jeg tilbage fra Hohhot, der er hovedstaden i Indre Mongoliet. Jeg var deroppe på en pressetur arrangeret af Arla. Tirsdag skulle de have åbnet deres nye mælkepulver-fabrik, som er et samarbejde med Kinas største mejeri, Mengniu. Men på grund af mælkeskandalen med Sanlu tonede Arla Mengniu festlighederne ned og aflyste deres åbningsceremoni tirsdag. Det var før de blev indblandet i skandalen. Det blev de til gengæld senere samme dag, hvor CCTV bragte et […]\nRygning i Kina: Store tal i tobakstågerne\nDagligvarer / Erhverv / Politik\nCigaretter er vigtige i Kina. Det er en social isbryder. Hvis du falder i snak med nogen, du ikke kender, går der ikke lang tid, før du får tilbudt en cigaret. En lille gave. Puff, puff. I følge World Health Organization er det hele 67 procent af alle kinesiske mænd, der ryger. Kun fire procent af kvinderne ryger. Mange steder i Kina er rygning en mandeting. Noget maskulint. Det er ikke noget for kvinder. Især […]


af Nicklas Hansen 15. april 2021\nUNITEDS NYE STRUKTUR er blevet forsøgt beskrevet af et hav af medier, deriblandt os her på Red Devils DK.\nMen hvorfor har United valgt at gøre sådan? Det ville være forventeligt, som Simon Jordan beskriver det i TalkSport, at ”en klub af Manchester Uniteds størrelse også finder en sportsdirektør i lignende størrelse”, og det har Jordan ret i. Der er mindst en håndfuld store navne i Europa, som ville kunne passe til Uniteds renommé størrelsesmæssigt, og United er stort set blevet kædet sammen med dem alle på forskellige tidspunkter, men alligevel efter to års søgen vælger klubben at lave en forfremmelse af en allerede ansat.\nSamuel Luckhurst fra Manchester Evening News fortæller, at fornemmelsen blandt klubbens hierarki var, at der ved mange af de store navne blev sat lighedstegn mellem dem og rekruttering, hvor klubben til en vis grad var mere interesseret i en personlighed, der også kunne fokusere på akademiet. John Murtough har spillet en markant rolle i udviklingen af Uniteds akademi samt opbygget et konkurrencedygtigt kvindehold fra bunden, så den egenskab gjorde i sidste ende udfaldet.\nUnited var altså utrygge ved at hyre en ’Director of Football’ udelukkende baseret på vedkommendes hit-rate med transfers – der var andre prioriteter, som klubben vægtede højere. Vi har også her på Red Devils DK før berettet om Uniteds såkaldte ’cultural reboot’, der skulle hjælpe med at opstille nogle skabeloner for, hvordan United for fremtiden skal hente spillere, og Murtoughs involvering i det førnævnte har altså angiveligt også skubbet ham frem i køen foran de andre kandidater.\nDer er altså nogle forskellige dimensioner til den her hyring: Der er tanken om, at man gerne vil præsentere sit fodboldmæssige projekt bedre – som hyringen af Darren Fletcher ligeledes bidrager til – som så vha. Murtough og Fletcher skal virke mere tillokkende for potentielle transfers. Der er på den anden side dog også idéen om, at det hele ikke handler om transfers, som nok er en pointe, der ville kunne skabe vrede hos mange fans. I stedet for at kaste penge efter en transferguru som ’Monchi’, valgte man altså den interne forfremmelse, målt på andre – ifølge klubben – lige så vigtige parametre, såsom bland andet talentudvikling og strukturkendskab.\nStore navne hos United foreslog et lignende setup, da José Mourinho var manager, men portugiseren var angiveligt modstander blandt andet grundet frygten for, at det ville begrænse hans ’magt’ som manager. Det kunne agere fin katalysator til at starte en diskussion om, hvad magt egentlig er i topfodbold, selvom det ikke er denne blogs mål. Måske havde et lignende setup skabt nogle rammer, som egentlig havde passet Mourinho godt, og han ville måske endda have holdt længere grundet blandt andet en potentielt mere harmonisk og fremadrettet samtale om transfers.\nDog tvivler jeg. Mourinho arbejder bedst, når han får det, han peger på og er i så meget kontrol, som en klub vil tillade ham. Uniteds nye setup lader i øvrigt til at være mere centreret om ’klubbens bedste’ frem for et fokus på enkeltpersoner. Hvad der så er klubbens bedste, er op til debat, men der lader til at være skabt et mindre kollektiv af store profiler, der skal arbejde sammen for at skabe fremtidens United, blandt andet via velscoutede transfers og en solid bro fra akademi til førstehold.\nMange fans sidder selvfølgelig med tanken: Betyder det så, at Woodward ikke længere skal ’ødelægge’ handler for os? Ja og nej er det desværre irriterende, men stadigvæk rimelig korrekte svar. Som nævnt i artiklen om Uniteds nye setup, har Woodward trukket sig mere og mere fra direkte transferforhandlinger, men ses nu alligevel ’blande sig’ i ny og næ. Han er tydeligvis utroligt kompetent, når det kommer til økonomi og udbredelse af Uniteds brand (hvor han arbejder tæt sammen med Uniteds ’managing director’ Richard Arnold), men mangler blandt andet netværket og snilden til at kunne være den ansvarlige for handler.\nMed udnævnelsen af Murtough vil vi nok se Woodward endnu mindre involveret, ja, men det ville undre mig meget, hvis han blev helt væk. Han forekommer mig for interesseret og nysgerrig til at lade være, som til tider har givet nogle fans et indtryk af ham som værende godtroende – han holdt for eksempel møde med Diego Godins søster angiveligt vedr. en transfer af uruguayaneren i 2018, som selvfølgelig ikke blev til noget. Murtough og Matt Judge vil formentlig blive givet en del råderum til at få lukket handler, og så bliver det spændende at se, hvorvidt det får nogen effekt på Uniteds transfer-ageren eller ej.\nEn (u)synlig effekt?\nDet er forståeligt, at mange fans tænker: Får dette nogen synlig effekt for den almene fodboldfan? Min holdning er, at det gør det forhåbentligt. Nu har vi unægteligt fået udpeget en sportsdirektør, som – selvfølgelig sammen med de andre ’nye’ roller i klubstrukturen, som vi tidligere har beskrevet – forhåbentlig får skabt en form for kontinuitet ikke bare i forhold til transfers, men også til talentudvikling og den filosofiske linje.\nI sommeren 2019 berettede mange medier, at Uniteds nye transferstrategi bestod i at hente primært britiske spillere i alderen 22-26. Det gjorde man så, men den efterfølgende sommer hentede man en 27-årig Alex Telles og en 33-årig Edinson Cavani? Det er ikke en kritik af handlerne – de har såmænd været tilfredsstillende nok på hver deres måde indtil videre – men hvor er linjen? Vil der blive sat nogle overordnede rammer op for, hvordan United bør spille fodbold, eller vil det – som vi så under van Gaal og Mourinho – i sidste ende blot blive besluttet af den siddende manager? Det er selvfølgelig svært at sige under Solskjær, men vil nok mere blive belyst under den næste mand ved roret.\nJeg vedkender, at jeg rejser flere spørgsmål end jeg besvarer, men pointen er egentlig også bare, at vi forhåbentlig vil få mere klarhed om nogle af de generelle og overordnede aspekter ved Manchester United ved, at der forhåbentlig bliver lagt en konsekvent linje om styringen af klubben, så vi ikke ændrer stil og tilgang hver sommer.\nSelvfølgelig vil denne hyring blive efterfulgt af spørgsmål om Murtoughs kvaliteter i forhold til involvering af transfers. Det er det, som de fleste fans tænker mest på, og det er derfor naturligt også dér, hvor tankerne vil blive ledt hen, når man som storklub efter næsten to års søgen vælger at forfremme en ansat indefra. Det er jo ikke nødvendigvis noget, som man kan besvare uden videre, men mange spørgsmål går på, om Murtough har det nødvendige netværk og den nødvendige erfaring for at lokke de største profiler til klubben. Det korte svar er, at det må vi vente og se, selvom jeg nu tillader mig at forholde mig optimistisk.\nSom nævnt før, har United haft andre som minimum lige så store prioriteter som transfers i baghovedet, da de var på jagt efter en kandidat, og det spiller egentlig meget godt overens med det, som man mener har været i fokus under klubbens ’cultural reboot’. Akademiet skal være i fokus, og man skal bestræbe sig på at hente spillere inden for en vis aldersgrænse, der opfylder visse kriterier, både fysisk og teknisk, men også personlighedsmæssigt. Man vurderer åbenbart, at man har det kompetente og brede netværk i klubben, som skal hjælpe Murtough, Judge og co. med at træffe de korrekte beslutninger, når sommertransfervinduet åbner. Efter det vindue vil vi have en bedre idé om, hvad vi kan forvente med den nye ’Director of Football’ ved roret.\nUniteds prioritering har dog været klar: Der skulle som minimum være en klar forståelse af Uniteds opbygning og et fokus på akademiet hos den kandidat, som man hyrede, og det kan man unægteligt sige, at der er hos Murtough.\nDarren FletcherEd WoodwardJohn MurtoughMatt JudgeOle Gunnar SolskjærSamuel LuckhurstSimon JordanSportsdirektørTransfers


Sundhedsvæsenets digitalisering efter COVID | Blog | Brother\nDigitalisering under COVID-19: Sådan har teknologi i sundhedsplejen udviklet sig under pandemien\nUnder COVID-19-pandemien er antallet af online-lægekonsultationer steget, og det har medført en hastig udvikling af digitale løsninger.\nDen digitale respons har i høj grad været styret af primærsektoren (Den del af sundhedssektoren hvis aktiviteter foregår uden for sygehusvæsenet, dvs. praksissektoren, hjemmesygeplejen), idet sekundærsektoren (Den del af sundhedsvæsenet, der overtager eller videreføre behandlingen af borgeren med henvisning fra primærsektoren, f.eks. komplekse og specialiserede behandlinger.) hovedsagelig har fokuseret på behandling af COVID-19-patienter.\nStandarden for sekundærsektoren er altså fortsat fysiske konsultationer og personlige opfølgningssamtaler. Men i mange tilfælde er det måske ikke nødvendigt at møde op på sygehuset blot for en samtale. Sekundærsektoren er dog ikke helt klar til digitalisering endnu. Næsten 30 % af lægerne i sekundærsektoren mener, at deres organisationer ’slet ikke’ eller ’kun lidt’ er forberedt på implementering af digital teknologi1.\nLedelse fra frontlinjen\nFor mange mennesker er primærsektoren fortsat første kontaktpunkt i de tidlige stadier af COVID-19-pandemien. For at kunne håndtere stigningen i efterspørgslen og minimere den fysiske kontakt introducerede man konsultationer pr. telefon, via e-mail og online. Det muliggjorde kontinuitet i patientplejen og gav også dem, der havde brug for en personlig konsultation, mulighed for at få det.\nI den periode var der en udbredt – og legitim – bekymring for potentielle sundhedsrisici for dem, hvis rutinemæssige pleje måtte udskydes eller opgives. Behovet for håndtering af følgerne af pandemien var særligt bekymrende, da man samtidig skulle håndtere et stigende behov for mental sundhedspleje i kølvandet på pandemien.\nHer kan sekundærsektoren drage værdifulde erfaringer fra primærsektoren og implementere deres eget skifte til nye, digitale måder at arbejde på.\nEt system i forandring\nCOVID-19-pandemien har forandret sundhedssektoren og forårsaget radikale ændringer i håndteringen af patienter, og den har samtidig fremrykket digitaliseringen med mindst et årti. Den digitale transformation bliver afgørende for udformningen af fremtidens sundhedspleje.\nDeloitte: digital transformation - udformningen af fremtidens sundhedspleje i Europa\nI hele Europa benytter et stigende antal mennesker nu digital teknologi for at få adgang til deres medicindata og helbredsoplysninger. Det inkluderer søgning efter sundhedsoplysninger online, booking af aftaler og deltagelse i online-sundhedskonsultationer1.\nTransformationer som denne er revolutionerende og sparer enorme mængder af tid for såvel sundhedspersonale som patienter.\nLigesom mange andre sektorer gennemgår sundhedsvæsenet også en omstilling til fjernarbejde. Sundhedsvæsenet står dog over for helt særlige udfordringer, hvad angår deling af meget følsomme data, eksempelvis patientjournaler.\nDet er dyrt og tidskrævende at dele fysiske journaler. Det skaber desuden problemer omkring fortrolighed og personaleovervågning. Her har sikker digital teknologi en vigtig rolle at spille.\nFordelene ved et sådant skifte rækker desuden langt ud over patientpleje. Uddannelse og videreuddannelse af personale kan ske ved hjælp af fjernundervisning, hvilket sparer både ressourcer og rejseudgifter.\nVi har teknologien…\nDer findes allerede teknologi i sundhedsplejen til at gøre alt dette digitalt. Desuden kan det let integreres i de eksisterende arbejdsgange, så det ikke kræver yderligere ressourcer eller store personaleinvesteringer. Det påhviler nu beslutningstagerne at opgradere deres IT-strategi og investere i nye rammer, der er tilpasset fremtidens sundhedspleje.\nI skiftet til digital sundhedspleje er det altafgørende at sikre, at patienternes personlige data forbliver fortrolige. IT-afdelingerne ved i forvejen godt, hvilke sikkerhedsforanstaltninger der skal implementeres. Næsten alt moderne udstyr som printere og scannere har indbyggede sikkerhedsfunktioner som eksempelvis pull-printing, kryptering og brugergodkendelse. Dét, der er vigtigt, er at tilbyde uddannelse, så alle medarbejdere forstår digitaliseringen og kan ændre deres tankegang og vaner fra den ’traditionelle’ måde at gøre tingene på.\nHvad kan sekundærsektoren så lære af det?\nPrimærsektorens evne til at reagere og tilpasse sig de skiftende og udfordrende tider er imponerende. Selv om man var første kontaktpunkt under krisen, har man samtidig formået at implementere enorme fremskridt inden for systemer og personaleadfærd. Det har man nu i sekundærsektoren gode muligheder for at lære af og gennemføre egne ændringer med følgende i tankerne:\nSom mange IT-afdelinger ved, er der stor forskel på graden af computerkendskab blandt personalet i sekundærsektoren. Selv om de fleste kan finde rundt i en computer, mangler mange sikkert erfaring med programmer til videokonference eller føler sig måske ikke sikre nok til at undervise kolleger og patienter i, hvordan de anvendes.\nHurtige, omfattende ændringer kan virke overvældende. Det er derfor nødvendigt med et grundigt uddannelsesprogram for at få alle på rette spor i digitaliseringsprocessen. Det gælder især på området for sikkerhed, hvor det personale, der har været vant til at håndtere papirdokumenter, nu også skal forstå de digitale sikkerhedsforanstaltninger.\n- Det handler om at finde den rette balance\nSelv om online-konsultationer er populære hos nogle patienter, gælder det ikke alle, især ikke de ældre eller de særligt udsatte. 29 % af alle europæere mangler basale digitale færdigheder, og det øger risikoen for digital eksklusion – og 80 millioner europæere bruger aldrig internettet, fordi de ikke har en computer, eller fordi det er for dyrt1.\nDer er visse situationer i sekundærsektoren, hvor konsultationer og behandling simpelthen skal foregå fysisk. Studerende og praktikanter har sandsynligvis også behov for mere praktisk træning, end man kan tilbyde online. Med det i tankerne er en hybrid tilgang vejen frem, hvor adgangen til fysisk interaktion er lige så tilgængelig for dem, der måtte have behov for det, som adgangen til online-tjenester.\n- Samarbejde er alfa og omega\nEn vigtig ting at lære fra primærsektorens respons er den gavnlige effekt af samarbejde. Der har tidligere være udfordringer med at dele viden og data mellem forskellige teams i sundhedssektoren.\nNår bare det sker sikkert (og med patientens samtykke) kan datadeling hjælpe organisationerne med at planlægge deres respons på vanskelige vilkår som COVID-19. De nye metoder til online-interaktion kan også åbne for nye kommunikationslinjer. Eksempelvis vil man i fremtiden kunne opleve en patient tale med sin læge og sin specialist i ét og samme videoopkald.\nKonklusion: en god mulighed for at nytænke fremtiden for sekundærsektoren\nDer er sket mange ændringer på kort tid, og man kan med rimelighed sige, at teknologien her har været en vigtig drivkraft. Nogle ændringer er muligvis midlertidige: kortsigtede løsninger, der har givet sundhedspersonalet mulighed for at fortsætte med at arbejde under vanskelige omstændigheder. Andre er dog kommet for at blive. Vi har nu chancen for at undersøge, hvad vi har lært af denne krise, og nytænke sundhedssektorens respons på fremtidige udfordringer. Med den rette teknologi og de rette partnere til at implementere den kan dette skridt mod digitalisering være med til at give langsigtede, positive resultater for både personale og patienter i hele sundhedssektoren.\nLæs mere om Brothers løsninger til teknologi i sundhedssektoren her.


kokospalmesukker | felbyen\nTag Archives: kokospalmesukker\nPosted on 19. oktober 2014 by Felbyen\nHar søndags-blues i dag. Så hjælper denne æble-crumble kage lidt på humøret.\nDen er low-carb-venlig, men nok stadig til den søde side. Jeg har ikke brugt sukker, men kokospalmesukker i stedet. Det smager lige så sødt, men mere karamel-agtigt og så har det lavt GI på ca. 35 (nogenlunde det samme som et æble eller pære).\nDet skal du bruge: (ca. 6-8 personer)\n85 g smør (gerne rum-temperatur)\nSkær æblerne i både (undlad kernehuset) og placer dem i et ovnfastfad.\nHak/blend mandlerne fint og bland med de øvrige ingredienser – det er lettest at bruge klør fem til at mixe det sammen. Strø krymmelen over æblerne og bag det hele i ovnen på 180 grader i ca. 30 min.\nNyd med flødeskum, cremefraiche eller cashewyoghurt, hvis du ikke bruger mælk i din kost. Jeg nyder den nu også fint uden 🙂\nPosted in Sødt og snacks, Uden mælkeprodukter\t/ Tagged æble-crumble, æble-krymmel, æbler, HUSK, kage, kanel, kokospalmesukker, loppefrø, mandler, smør\t/ Skriv en kommentar


Det (af)skolede samfund: 1. del om myter og ritualer – Kulturkritisk forum\n– Formidling om dét, vi ikke vil tale om\nDer er pt ingen online foredrag til salg…\nWorkshop i KBH: Brug din splittelse som din drivkraft\nForedrag i St. Heddinge på Stevns: Tilknytning og barndom i en adskillelseskultur\nKulturkritisk klumme i Politiken\nDebat og forskning\nOm Kulturkritisk Forum\nOm Mie Storm\nDet (af)skolede samfund: 1. del om myter og ritualer\nManja Holmelund 04/08/2020\nDette indlæg er skrevet af Manja Holmelund, som er specialestuderende i moderne kultur og kulturformidling, og frivillig ambassadør for Kulturkritisk Forum. Læs mere om Manja og hendes speciale her. Indlæggene under ‘Omsorgsspektakel’ er en del af Manjas specialearbejde.\n”Der findes for det første en almindelig udbredt tro på, at den adfærd, som man lærte sig under en pædagogs vejledning, er af en særlig værdi for eleven og til særlig nytte for samfundet. Dette hænger sammen med den antagelse, at det socialt bevidste menneske […] kun fødes rigtigt, hvis han [sic] modnes i skolens livmoder […] Skolen forbereder sine elever på livets fremmedgørende institutionalisering ved at undervise dem i nødvendigheden af at blive undervist. Når først denne lektie virkelig sidder fast, mister folk incitamentet til at gøre sig mere og mere uafhængige. […] Enten beholder skolen folk på livstid, eller også sikrer den sig, at de kan komme til at passe ind i en eller anden institution.” (Illich, 1972: 72, 98)\nVores samfund består af institutionaliserede mennesker. Vores livsformer er rammelagt af institutionalisering og vi anser skolen og de øvrige institutioner som nødvendige for velfærden, opdragelse, udvikling, almen dannelse og uddannelse.\nDet institutionaliserede menneske er med andre ord blevet et ideal i vores kultur.\nForestillingen om institutionaliseringens gode og dets nødvendighed, er imidlertid en kulturel myte ifølge filosoffen Ivan Illich, som er affødt af det, han betegner som »det skolede samfund«.\nDet skolede samfunds myter opretholdes gennem vanlige ritualer, hvilke han kalder »skoling«.\nIfølge Illich skaber det skolede samfund forskellige myter, der først og fremmest drejer sig om nødvendigheden af skolen og institutionerne. Myten om skolens nødvendighed, der eksisterer i vores kultur, er ifølge Illich forudsætningen for, at vi med største selvfølgelighed praktiserer i overensstemmelse hermed, idet myten om nødvendigheden manipulerer med vores forestillinger og praksisser således, at de passer indenfor mytens rammesætning.\nIfølge Illich tilgodeser institutionalisering ikke vores individuelle behov, men svigter angiveligt disse til fordel for myternes forskellige principper eller logikker, der sjældent anfægtes af os, men som i stedet fungerer som baggrund for de praksisser og rituelle handlinger, vi foretager.\nIllich forsøger i sin bog Det skoleløse samfund fra 1972 at afmytologisere skolen og den stigende institutionalisering, som han allerede dengang forudså, kom til at præge vores samfund i dag, hvis ikke et opgør ville finde sted.\nIllich hensigt er at kortlægge: ”[…] de forandringer, der er sket indenfor sprog, myter, ritualer og love i vor færdigpakkede og overskolede epoke.”\nHan opererer således med begreberne »det skolede samfund« og dets modsætning »det afskolede/omvendte samfund«, samt»skoling«.\nI modsætning til Illich samtid, er institutionaliseringen blevet betydelig mere omfattende i vores nutid, hvorfor Illichs begreb om »skoling« kunne erstattes af »institutionalisering« som en bredere betegnelse, idet de samme mekanismer, som der findes i skolen, også går på tværs af andre institutioner.\nAfskaffelsen af skolen og dets skoling betyder dog ikke en afskaffelse af uddannelse, idet skoling og uddannelse adskiller sig fra hinanden i Illichs optik.\nHan godtager således ikke vores kulturs præmis om, at uddannelse skulle være et et resultat af en institutionel proces. Skoler er derfor ikke en nødvendig forudsætning for uddannelse, i stedet kunne vi:”[…] forsyne eleven med andre forbindelser til verden i stedet for at fortsætte med at kanalisere alle uddannelsesprogrammer gennem læreren.” (Illich, 1972: 104).\nIfølge Illich er selvmotiveret undervisning og nysgerrighed driften for al værdifuld uddannelse og dette bidrager institutionaliseringen sjældent til.\nIllich betragter skolen som den »nye verdensreligion« og institutionaliseringens struktur som et slags »spilleritual« eller en trappe med trinvise »forfremmelser«.\nI vores nutidige institutionaliserede liv kunne trappebevægelsen således udfolde sig sådan: 1. trin er vuggestuen/dagplejen, 2. trin er børnehaven, 3. trin er folkeskolen, 4. trin er de videregående uddannelser, så er der en mellemfase, hvor vi er på arbejdsmarkedet, og slutteligt opholder vi os på plejehjem på 5. trin.\nIfølge Illich er selve det at være med i dette spilleritual:” […] meget vigtigere end det der bliver undervist i, eller hvordan det gøres. Det er selve spillet der »skoler«, går i blodet og bliver en vane. Et helt samfund bliver sat ind i myten om evigt forbrug af ydelser. Dette sker i en sådan grad, at symbolsk deltagelse i det evige ritual gøres til noget både tvungent og tvingende. Skolen gør rituel konkurrence til et internationalt spil, som forpligter de konkurrerende til at give dem der ikke kan eller vil spille med skyld for verdens dårligdomme.” (Illich, 1972: 67-68)\nDet er med udgangspunkt i Illich’ kritik af det skolede samfund, at jeg i denne første analysedel vil starte med at undersøge og besvare, hvad der ifølge Illich kendetegner det skolede samfund igennem dets myter og ritualer.\nMyter og ritualer i det skolede samfund\nI det følgende vil jeg kortlægge nogle af de myter og dertilhørende ritualer, som det skolede samfund baserer sig på.\nDet kræver dog først en forklaring af, hvorfor myter og ritualer har så stor en magt, også selvom de kan fremstå i uoverensstemmelse med vores værdier. Ifølge Illich kan ritualer nemlig: ”[…] skjule selv uoverensstemmelser og konflikter mellem det sociale princip og den sociale organisation. Så længe et individ ikke er helt klar over den rituelle karakter ved den proces, som indviede ham [sic] i de kræfter, der skaber hans kosmos, kan han ikke bryde fortryllelsen og skabe et nyt kosmos.” (Illich, 1972: 78)\nDem der deltager i ritualerne, er således ifølge Illich tryllebundet af myterne, og der må finde en afmytologisering sted, førend fortryllelsen kan hæves.\nEn vigtig pointe er, at skoling-ritualet ikke er en tvang, men i lighed med Foucaults magtbegreb, er der tale om en produktiv magtrelation i skolingen, idet skoling gør os til – og får os til at gøre os til – bestemte subjekter gennem dets myter.\nVi bliver således i denne optik selvstyrende, og vi bliver ikke bare skolet, men vi fremelsker skolingen og skoler os selv af ”egen fri” vilje(Mik-Meyer; Villadsen, 2007: 17).\nIllich forsøger at synliggøre hvilke myter, det skolede samfund har, for at komme nærmere et bud på, hvorledes det afskolede/omvendte samfund kan se ud. Lad os derfor se nærmere på første myte.\n1) Myten om det uendelige forbrug:\n”Så længe vi er uvidende om det ritual, skolen anvender, for at skabe den progressive forbruger – økonomiens vigtigste hjælpekilde – kan vi ikke hæve fortryllelsen ved denne økonomi og skabe en ny.” (Illich, 1972: 78)\nIfølge Illich gør skoling os afhængige af en »færdigpakket udvikling«, hvor alt er skemalagt og bedømmes.\nHan betragter industrialiseringen som et paradigme for bl.a. skolen i kraft af dets funktion af masseproducerende uddannelse.\nFor ligesom andre industrielle foretagender, producerer skolen offentlige »service-varer«, som skal afsættes til forbrugerne ved, at disse produkter giver sig ud for at være af fundamental nødvendighed for forbrugerne.\nDette gør han for at påpege, hvorledes skolen (og andre institutioner) er industrialiseret og fungerer ligesom en virksomhed, der er bygget op på samspillet mellem varer og efterspørgsel og ligesom et aktieselskab, er skolen knyttet til et konkurrencemarked.\nSkolen er således producent af ydelser, og brugerne af skolen forbrugere. Men i modsætning til mange andre virksomheder, tilbyder skolen ydelser, som alle føler sig forpligtet til at anvende, og som er skabt efter internationale standarder, der regelmæssigt omdefineres.\nIllich’ anskuelse af skolen som en virksomhed, og undervisning som et produkt eller en vare – som læreren »sælger« til eleven, der konsumerer produkterne – er også med til illustrere, hvorledes skolen skaber et grænseløst forbrug, dels fordi vi bliver gjort til forbrugere i skolen og dels fordi vi tilskyndes til forbrug gennem skoling.\nSkolen skaber med andre ord et behov for evig »skoling«:”Når vi først er blevet oplært til at føle et behov for skolen antager alle vore handlinger form at et klientforhold til andre specialiserede institutioner. Når først den selvlærte mand eller kvinde har fået et dårligt omdømme, bliver alle former for ikke-professionelle handlinger mistænkeliggjort. I skolen lærer vi, at værdifuld uddannelse er resultatet af, at man har deltaget i undervisningen, at uddannelses værdi forøges gennem størrelsens input […] .” (Illich, 1972: 61)\nMyten om det grænseløse forbrug og den uendelige vækst i det skolede samfund skal ses i lyset af skolens industrialiserede karakter. I sin fremlægning af skolen som et serviceorgan, foregriber Illich dermed det postindustrielle samfund, som Daniel Bell definerede i sin bog The Coming of Post-Industrial Society fra 1973, året efter Illich bog om det skoleløse samfund.\nDet, der nemlig karakteriserer det postindustrielle samfund i modsætning til det industrielle, er en stigende beskæftigelse indenfor servicesektorer, fremfor industri- og fabriksarbejde.\nDet postindustrielle samfund måler således vækst i viden og det postindustrielle samfund er derfor et informationssamfund, hvor vidensudvikling og -formidling vægtes højt. Institutioner – såsom skolen – der varetager disse opgaver, anses dermed for uundværlige for samfundet.\nLæring og viden er gjort til en handelsvare, en vidensøkonomi, og dogmet om livslang læring eller den »uendelige skoling« er en del af dette:\n”Men vækst forstået som uendeligt forbrug – evig udvikling – kan aldrig føre til nogen form for modenhed. Hvis man går ind for ubegrænset kvantitativ vækst, ødelægger man muligheden for organisk udvikling.” (Illich, 1972: 66)\nIllich mener dermed at industrialiseringen af skolen og dets institutionelle serviceydelser medfører ødelæggende bivirkninger.\nI lighed med Tone Saugstads betragtning af den moderne form for selvrealisering som førende til en art »deformeret humanisme«, som jeg beskrev i analysen af selvrealiseringen paradoks 1 og 2, finder Illich på lignende vis, at det skolede samfund fører til mekaniske mennesker.\nFremfor at betragte udvikling og fremgang som et resultat af ubegrænset vækst, må vi ifølge Illich i stedet indføre »mådehold« og »vækstgrænser«. Med det mener Illich, at vi må finde en balance i vores fælles liv, som kan fungere kompas for, hvilken retning vores liv og samfund skal føre hen. Han mener, at der iboende i denne balance må findes en »naturlig skala«, som kan danne baggrund for en vurdering af vores liv, som en slags rettesnor:\n”Når et foretagende vokser udover et bestemt punkt på denne skala, vil det først modarbejde det mål, som det oprindeligt var bestemt for, og dernæst meget hurtigt blive en trussel for selve samfundet. Disse skalaer må identificeres, og vi må udforske, hvilke grænser vi skal sætte for den menneskelige udfoldelse, hvis livet stadig skal være værd at leve.” (Illich, 1973: 12)\nIllich kritiserer altså myten om, at det uendelige forbrug, som knytter sig til den uendelige skoling, er lig med vækst, udvikling af menneskelighed og velfærd.\nMen har vi først accepteret behovet for skoler, er vi »et let bytte for andre institutioner«, og ifølge Illich kvæler dette vores forestillingsevne om et alternativ.\n2) Myten om værdimåling\n”De forbrugende elever lærer at afpasse deres ønsker efter de værdier, der findes på markedet. Således får man dem til at føle sig utilpasse, hvis de ikke opfører sig i overensstemmelse med forbrugerforskningens prognoser og får de karakterer og eksamensbeviser, som kan placere dem i den arbejdskategori, man har lært dem at forvente.” (Illich, 1972: 64)\nDet skolede samfund baserer sine værdier på alt hvad der er – og kan gøres – kvantitativt.\nI skolen lærer vi fx, at uddannelse er en værdi, der kan måles og dokumenteres ved hjælp af karakterer og eksamensbeviser i skolen.\nMed andre ord, er det skolede samfund instrumentaliseret, og alt hvad der kan omregnes til en målbar enhed, har værdi, hvilket skaber en klassificering af mennesker og værdier således, at det, der ikke kan gøres målbart, mister sin værdi.\nDen uddannelse som Illich imidlertid tillægger værdi »er den umålelige skabelse af noget nyt.«\nIfølge Illich producerer skolen subjekter, der rituelt klassificerer sig selv og andre i overensstemmelse med myten om værdimåling, og som dermed bliver subjekter, der kan indgå i et konkurrencesamfund, hvor resultater måles ud fra en international målestok (fx vores nutidige Pisa-undersøgelse).\nSom følge heraf,lader subjekter de erfaringer:\n”[…] som andre ikke allerede har »målt« for dem, glide fra sig. For dem er det, der ikke kan måles og veje, noget sekundært, noget truende. Det er ikke nødvendigt at tage deres kreative evner fra dem. Gennem omhyggelig instruktion har man for længst bemægtiget sig deres naturlige evne til at »gøre« ting, til at »være sig selv«, og man anerkender kun det, de engang har præsteret, eller det de eventuelt kan komme til at præstere i fremtiden.” (Illich, 1972: 63)\nIllich mener derfor, at myten skaber fremmedgørelse, fordi vi tager mytens målestok til os og uden tvang praktiserer ud fra disse normative standarder. Vi anbringer dermed os selv og andre på de hylder, der er tiltænkt os i det skolede samfund. Eller sagt med Foucault, positionerer vi os selv og andre som de subjekter, der er ønsket i det skolede samfund, og tager de værdier, som samfundet har til os, som var de vores egne (Mik-Meyer; Villadsen, 2007: 17).\n”Et samfund kan gå til grunde, når en stadig vækst i masseproduktion gør miljøet fjendtligt, når det bliver umuligt for samfundets medlemmer at gøre fri brug af deres naturlige evner, når folk isoleres fra hinanden og spærres inde i en menneskeskabt skal, når samfundet underminerer sin egen struktur ved at fremme en yderliggående social polarisering og en opsplittende specialisering, eller når en kræftlignende acceleration fremtvinger sociale forandringer i et tempo, som gør det umuligt at bruge lovmæssige, kulturelle eller politiske fortilfælde som formelle retningslinjer for den nuværende adfærd.” (Illich, 1973: 12-13)\nI denne analysedel har jeg beskrevet Illichs forsøg på at afmytologisere det skolede samfund og dets dogme om institutionaliseringens nødvendighed.\nJeg har vist, hvorledes Illich betragter den stigende institutionalisering og skoling som fundamentalt ødelæggende for det menneskelige, med udgangspunkt i hvad, der kendetegner det skolede samfund, igennem dets myter og ritualer.\nDisse myter og ritualerne i særdeleshed medvirker til, at vi ikke kan forestille os et alternativ.\n1. myte om uendeligt forbrug handler om, at skolen i kraft af skoling, skaber et forbrugsbehov og hvorledes skolens ydelse-forbruger forhold skaber forbrugende subjekter, samt en forestilling om, at udvikling og livskvalitet, er resultatet af et evigt forbrug.\n2. myte om værdimåling, baserer sig på, at de værdier som skolen tillægger betydning, er kvantitative.\nDette skaber på fremmedgørende vis subjekter, der instrumentaliserer og tilpasser sig efter det, der kan måles og vejes.\nIllich’ analyse af det skolede samfund viser, hvorledes dets myter og ritualer er ødelæggende for vores menneskelige verden, og hvordan disse kan ses som en direkte forlængelse af industrialiseringen. Den industrielle vækst, som skolen repræsenterer, kan med vores nutidige perspektiv relateres til det postindustrielle samfund og vidensøkonomien.\nIfølge Illich skal industrialiseringen afbalanceres gennem andre produktionsmåder, og dermed skal institutionernes varetagelse også gentænkes og balanceres på ny – eller helt afskaffes.\nI næste analysedel vil jeg perspektivere Illichs karakteristik af det skolede samfund til adskillelseskulturen, og jeg vil se på hvilke mulighedsbetingelser, det afskolede/omvendte samfund efterlader for en omsorgsrevolution i relation til covid-19 nedlukningen.\nBell, Daniel: The Coming of Post-Industrial Society, Basic Books, 1973\nIllich, Ivan: Det skoleløse samfund, Hans Reitzel, 1972\nIllich, Ivan: Det omvendte samfund, Hans Reitzel, 1973\nMik-Meyer, Nanna; Villadsen, Kaspar: Magtens former, Hans Reitzel, 2007\nPrevious Post Gæsteindlæg: Mænd i en adskillelseskultur, del 4\nNext Post Ambassadørindlæg: Tab, sorg og savn i et institutionaliseringsperspektiv\nØremærket barsel til mænd: Ligestillingskampen ender endnu en gang med at tage børnene som gidsler\nHar børn brug for at komme i skole? med Jesper Koerstz Jensen\nDet er meget svært for visse politikere at forstå, at ikke alle børn behøver komme i institution\n‘Brug din splittelse som din drivkraft’ med Anne Damgaard\nVores børnesyn er katalysator for en stor del af de krænkelser, der udfolder sig i Danmark\nForleden blev Pernille Skipper udvist af Folketing\nDa jeg for 5 år siden tog dette billede, var jeg\n⚠ FORLÆNG BARSLEN MED ØREMÆRKNING TIL FAR/\nDa borgerforslaget om at lægge den øremærkede b\nSÅ er borgerforslaget oppe: Læg den øremærkede\nI dag bringer @nordjyske en artikel, hvor jeg udta\nKun i en ramme, hvor det er enten/eller er splitte\nI dag har Line Britt Madsen en kronik i Politiken\nMin månedlige klumme for Politiken er i søndagen\nHelt ærligt, så har jeg svært ved at tage hul p\nGennemsnitsalderen for opstart i daginstitution i\nAt være et meget empatisk menneske, der føler og\nOplever du at se mennesker omkring dig tordne afst\nI går havde @nannahoeyrup et indlæg i Informatio\nEn generation af børn, hvor hver sjette har ondt\nKender du følelsen af at dit hoved er så fyldt m\n… og resultatet er forråelse, i en eller anden\nI formiddags spurgte jeg (i stories) ind til jeres


Randers HH om træner og trup: Vi skal nok blive klar | amtsavisen.dk\nRanders HH om træner og trup: Vi skal nok blive klar\nNicklas Fast er en af de få tilbageværende spillere fra sidste sæsons mandskab i Randers HH. De tilbageværende spillere træner i øjeblikket med U19-truppen for at holde sig i gang. Arkivfoto: Mathias Fredslund Hansen\nMed under to uger til sæsonstart er der stadig ikke offentliggjort træner og trup i Randers HH. Klubbens ledelse fastholder dog, at det nok skal falde på plads.\n11 sep. 2019 kl. 07:00\nRanders: Med mindre end 14 dage til sæsonpremieren i 2. division mod Aars HK har Randers HH stadig ikke endelig afklaring på træner og trup til den kommende sæson.\nEfter den ekstraordinære generalforsamling i slutningen af august udtalte bestyrelsesformand i Randers HH, Henrik Frydendahl, at de bedste spillere i moderklubben Hornbæk havde nikket ja til at stille op for Randers HH i den nye sæson.\nMen sådan ser det ikke ud til at gå. I hvert fald bliver det ikke samtlige spillere fra divisionsholdet i Hornbæk, som kommer til at rykke ind til Randers HH. Det fortæller Sven Aaquist, som er medlem af både håndboldudvalget i Hornbæk SF og bestyrelsen i Randers HH.\nHan er dermed en nøgleperson, når det handler om at få strikket en trup sammen.\n- Det er ikke helt på plads endnu, hvordan truppen kommer til at se ud. Men det er planen, at det bliver de spillere, som er tilbage fra sidste sæson i Randers HH, som skal udgøre holdet sammen med de spillere fra Hornbæk, som måtte have lyst til at komme ind at prøve sig af. Derudover vil der også være U19-spillere fra Randers HH med inde over, siger Sven Aaquist.\nTilbageværende spillere fra sidste sæsons hold i Randers HH er Nicklas Fast, Emil Kirkemann og Daniel Minke, og det er altså de spillere, som skal suppleres af spillere fra Hornbæk og ungdomsspillere fra Randers HH.\nIfølge Sven Aaquist er det nemlig ikke alle spillere fra Hornbæk, som har ønsket at rykke ind til Randers HH. De foretrækker det sociale samvær i Hornbæk.\n- Det sociale er en vigtig del af DNA'en ude hos os i Hornbæk, og det er vigtigt, at vi bibeholder det. Derfor bliver de lidt ældre spillere ude i Hornbæk og spiller 3. division, men samtidig har vi givet hinanden håndslag på, at vi også skal have et seniorhold op at køre i Randers HH, og det skal vi nok få, siger Sven Aaquist.\nMen der er mindre 14 dage til, at sæsonen starter. Det begynder vel at se problematisk ud?\n- Nej, det synes jeg ikke. De spillere, som er tilbage fra sidste sæson, træner jo i forvejen med U19 for at holde sig igang. Vi har stadig lige nogle ting, som vi skal have helt styr på. Men det skal vi nok få, siger Sven Aaquist, der forventer, at træneren for Randers HH er på plads inden for de nærmeste dage.\nFire måneder uden cheftræner: Randers HH finder trænerteam i egne rækker\nGodkendt: Nu kører Randers HH videre som ApS


Feriebolig: Ulrichovo-pladsen, Hradec Kralove, Tjekkiet, Hradec Kralove\nUlrichovo-pladsen, Hradec Kralove, Tjekkiet\nHradec Králové Distrikt\nUlrichovo-pladsen, Hradec Kralove, Tjekkiet – find den bedste feriebolig\nLejlighed 4 ligger i det gamle centrum af Pardubice.\nMøbleret bolig med indendørs pool\nFeriehus rummeligt og med en lounge\nChalet med fænomenal udsigt over naturlige omgivelser - perfekt til alle aldre\nHvor skal jeg overnatte nær Ulrichovo-pladsen, Hradec Kralove, Tjekkiet, Hradec Kralove?\nVores annoncer i 2020 tilbyder et stort udvalg af 35 ferieboliger nær Ulrichovo-pladsen, Hradec Kralove, Tjekkiet. Fra 25 Feriehuse til 5 Ferielejligheder – find unikke ferieboliger til et uforglemmeligt ophold med familie og venner nær Ulrichovo-pladsen, Hradec Kralove, Tjekkiet.\nKan jeg leje Feriehuse nær Ulrichovo-pladsen, Hradec Kralove, Tjekkiet?\nJa, selvfølgelig. HomeAway har 25 Feriehuse nær Ulrichovo-pladsen, Hradec Kralove, Tjekkiet. Blandt andre populære typer af ferieboliger nær Ulrichovo-pladsen, Hradec Kralove, Tjekkiet finder du:\nKan jeg finde en feriebolig med pool nær Ulrichovo-pladsen, Hradec Kralove, Tjekkiet?\nJa, du kan vælge din foretrukne ferielejlighed med pool blandt vores 26 ferielejligheder med pool nær Ulrichovo-pladsen, Hradec Kralove, Tjekkiet. Brug søgefeltet for at se udvalget af ledige ferielejligheder.\nKan jeg booke en feriebolig online nær Ulrichovo-pladsen, Hradec Kralove, Tjekkiet?\nJa, HomeAway tilbyder et udvalg af 35 ferieboliger nær Ulrichovo-pladsen, Hradec Kralove, Tjekkiet, der kan bookes online, hvoraf 27 kan bookes med øjeblikkelig bekræftelse. Så vent ikke alt for længe – søg blandt HomeAways ferieboliger via søgefeltet, så du er klar til din næste rejse nær Ulrichovo-pladsen, Hradec Kralove, Tjekkiet!


LOT strammer vilkårene for rejsebureauerne 23-05-2012 Fremover kan de nordiske rejsebureauer komme til at betale høje gebyrer til det polske luftfartsselskab LOT, hvis selskabets regler for billetudstedelse ikke overholdes. Fra den 1. juni tager man fløjlshanskerne af.\nI denne uge er der gået en besked afsted til de nordiske rejsebureauer fra LOT Polish Airlines.Det handler om. "Best Booking Practice Charges", som det polske luftfartsselskab formulerer det. Eller sagt på en anden måde; strafgebyrer til rejsebureauerne, hvis de ikke følger billetudstedelsesreglerne til punkt og prikke.LOT kæmper ligesom mange andre luftfartsselskaber med "no-shows" - altså passagerer, der holder en reservation, men ikke møder op. Men også situationer, hvor der må meldes udsolgt, fordi nogle rejsebureauer angiveligt har blokeret pladser i reservationssystemerne, og ikke skal gøre brug af de reserverede pladser.Problemet vurderes at være særligt stort op til slutrunden om EM i fodbold, der afholdes i Polen og Ukraine fra fredag den 8. juni til søndag den 1. juli.Gebyrer på op til 30 euroFremover skal det koste, hvis et rejsebureau booker et sæde, som ikke bliver solgt og udstedt gennem en flybillet. Beløbet er €20 per reservation - eller omkring 150 kroner.Samme gebyr opkræves af LOT, hvis en reservation ikke slettes, selvom flybilletten annulleres. Ændres et navn i reservationen i strid med billetreglerne vil det koste €10, eller godt 75 kroner. Det højeste gebyr er €30 (ca. 225 kroner), som udløses, hvis der indsættes falske billetnumre i reservationen.Heruodver er der en række gebyrer mellem €5 og 20 for en række andre "forseelser", som et billetudstedende rejsebureau kan risikere at gøre sig skyldig i.LOT vil i første omgang anlægge en fleksibel holdning til de nye gebyrer resten af maj måned. Men fra 1. juni falder hammeren, således at gebyrerne skal betales af rejsebureauerne uden undtagelse.


En åben dør og Hvide marker - peoplespress.dk\nI Folkekirken prædikes der på de ulige år over ét udvalg af tekster fra Det nye Testamente og på de lige år over et andet. En åben dør er første bind i en samling af prædikener til hver eneste søn- og helligdag efter første tekstrække.\nPrædikenerne i En åben dør og Hvide marker tager udgangspunkt i aktuelle spørgsmål, historiske begivenheder, filosofi og litteratur, der modstilles evangelieteksten – til gensidig opklaring og belysning.\nTidligere sognepræst Johannes H . Christensen demonstrerer med sin prædikensamling, hvordan kristen forkyndelse kan forene evangelium og samtid. Han leverer teologisk tænkning og samfundskritik på højt niveau, og han bliver bedre med årene.


DODO HOTEL (Riga, Letland) - Hotel - anmeldelser - sammenligning af priser - TripAdvisor\nHoteller i nærheden af Dodo Hotel\nHoteller i nærheden af Raduga 2005\nHoteller i nærheden af Sals Istaba\nHoteller i nærheden af KB MOTORS\nHoteller i nærheden af St. Francis Roman Catholic Church\nHoteller i nærheden af Breakout Escape Rooms Riga\nHoteller i nærheden af Latgales Tirgus\nHoteller i nærheden af GoStation Virtual Reality\nHoteller i nærheden af Riga Urban Adventures\nRestauranter i nærheden af Dodo Hotel\nAktiviteter i nærheden af Dodo Hotel\nDodo Hotel anmeldelser, Riga\nNr. 53 af 114 hoteller i Riga\n1179restauranterinden for 10 km\n471seværdighederinden for 10 km\nJersikas iela 1, Riga 1003 Letland\nRiga Lufthavn10 km\n0.9 kmSpillehaller og underholdningscentre\n1.5 kmAdrenalin- og ekstremudflugter\nDodo Hotelokt. 2017\nDejligt hotel med et fantastisk personale\nVi har i efterårsferien boede på Dodo hotellet. Et dejligt hotel med god morgenmad, vi betalte 5 euro for et rigtig fint måltid. Personalet er så hjælpsom og vil gerne hjælpe med turforslag og taxi hvis der er behov for det. De er gode til at vejlede om det bedste bud. Hotellet…\nBuch905 skrev en anmeldelse\nDodo Hoteljul. 2017\nstorbyferie/afslapning med konen\nFantastisk oplevelse at være i Riga. Kan varmt anbefales. God mad på restauranterne til halv pris af Danmark. Søde og hjælpsomme mennesker. Hotellet brugte vi kun til overnatning. Placering ca. 2 km. fra den gamle by, men vi elsker at gå så det var ok. Det var dog også muligt at…\nHans J H skrev en anmeldelse\nDodo Hoteljun. 2017\nNedslidt hotel med dyr morgenmad\nØnsker I en billig overnatningsmulighed uden komfort, og med et simpelt morgenmåltid til 6 Euro, så er du kommet til det rette sted! Hotellets billeder må være fra dengang hotellet var ny istandsat. Gulvtæpper og vægge samt møbler bærer tydeligt præg af mange gæster og hårdt…\njmjdk skrev en anmeldelse\nDodo Hoteljul. 2015\nstorbyferie med konen\ngodt hotel til prisen. nemt at tage sporvognen ind til city, billigt med kort.9 euro for 5 dg. god morgenmad ,men små værelser. passer til et par dage i en storby. personalet er meget hjælpsomme, og alle taler glimrende engelsk\nDodo Hotelokt. 2018\nJeg var nødt til at blive en nat i Riga før mit fly. Når jeg har tjekket ind var jeg lidt skuffet, fordi værelset kiggede lille og ikke syntes frisk for mig. Selvom for de penge jeg har betalt må jeg indrømme det var ok! Også fordi jeg plejede at bo i Riga for mange år siden,…\ntriskell19 tilføjede et billede\nDodo Hotelnov. 2010\nЛеонид К tilføjede et billede\nDodo Hotelmaj 2018\nAvidHiker1 stillede et spørgsmål\nDodo Hoteljun. 2015\nBecks92 stillede et spørgsmål\nDodo Hotelmaj 2015\nSvar fra Dodo_Hotel\nMark N Rachelle W stillede et spørgsmål\nDodo Hotelapr. 2015\nNicolas D stillede et spørgsmål\nDodo Hotelmar. 2015\nAnneMetteSeines stillede et spørgsmål\nDodo Hotelokt. 2014\n21 $ - 52 $ (Baseret på gennemsnitspriser for et standardværelse)


Elever, vejledere og gymnasier: Nye optagelsesprøver med diffuse krav presser unge - skoleliv.dk\nVejen til en studenterhue er blevet sværere at gennemskue for de elever, der ikke er erklæret uddannelsesparat.\nVejen til en studenterhue er blevet sværere at gennemskue for de elever, der ikke er erklæret uddannelsesparat. Foto: Finn Frandsen / Ritzau Scanpix\nElever, vejledere og gymnasier: Nye optagelsesprøver med diffuse krav presser unge\nSkoleelever og forældre forstår ikke de nye optagelseskrav til gymnasiet, og det presser de unge. Faktisk bør kravene laves om. Det mener formændene for Danske Skoleelever, Ungdommens Unddannelsesvejledning og Danske Erhvervsskoler og -Gymnasier.\nEn krig på ord mellem undervisningsordførere vakte opsigt i maj.\nPå den ene side stod Dansk Folkepartis Marie Krarup, på den anden SF's Jacob Mark. De to var uenige om, hvad de nye optagelseskrav til gymnasiet er.\nMarie Krarup holdt stædigt fast i, at et gennemsnit på 5 er et krav for at komme på gymnasiet. Jacob Mark mente, lige så stædigt, at kravet er et gennemsnit på 2. De to ordførere var ellers begge med til at lave aftalen om kravene i 2016, men nu kunne de ikke blive enige.\nMen ifølge Anders Ladegaard, der er formand for UU Danmark (Ungdommens Uddannelsesvejledning, red.), er ordførernes disput karakteristisk. Allerede da politikerne landede forliget, var der forskellige udlægninger af de nye optagelseskrav. Blandt de unge er der nu stor usikkerhed omkring, hvilke krav elever fra 9. klasse skal leve op til for at komme på gymnasiet til sommer.


Indsendt af Unknown kl. 16:56 1 kommentar:\nIndsendt af Unknown kl. 19:37 2 kommentarer:\nIndsendt af Unknown kl. 18:25 1 kommentar:\nIndsendt af martin kl. 16:35 3 kommentarer:\nIndsendt af Unknown kl. 16:34 1 kommentar:\nIndsendt af Unknown kl. 15:58 7 kommentarer:


"Euroen er en anden, end den var" - TV 2\n"Euroen er en anden, end den var"\n20. feb. 2012, 19:13\nMargrethe Vestager Foto:\nDet ville lige nu være temmelig umuligt at sende det danske euroforbehold til folkeafstemning.\nDet erkender økonomi- og indenrigsminister Margrethe Vestager (R), der er i Bruxelles for at forberede tirsdagens ecofinmøde, der står helt i skyggen af mandag aftens formentlig afgørende eurogruppemøde om Grækenland.\n"Det er en anden euro, der udvikler sig i øjeblikket, end den, vi kender. Jeg går helt klart ind for euroen, og jeg synes også, at det er imponerende, hvad eurolandene præsterer i øjeblikket, med sammenhold, solidaritet og alvor."\n"Men jeg vil godt kunne sige til de danske vælgere: Nu skal I høre, det er sådan her, vi ser euroen. Og samarbejdet mellem eurolandene fungerer," siger Vestager.\nKommer an på eurozonen\nMinisteren ser ingen grund til at genoverveje sin egen holdning. Men hun ønsker ikke at svare direkte på, om hun tror, det ville være sværere at få et ja, fordi danskerne er skeptiske over for en udvikling, hvor Grækenland nu bliver sat under administration.\n"Det er svært at vurdere. Det kommer meget an på, hvordan eurozonen kommer til at fungere. Man kan også tage pejling af noget af det, som egentlig ikke har med eurozonen at gøre," siger Vestager.\nHun henviser til sidste uges rapport om makroøkonomi, hvor Danmark er blandt 12 lande, hvis økonomi skal undersøges nærmere. Udviklingen i den private gæld falder uden for de tærskelværdier, som er fastsat i en ny overvågningsmekanisme, der skal forhindre nye kriser.\nKender egne problemer bedst\n"Vi må se, om de pejlemærker bliver håndteret på en ordentlig måde med respekt for, at landene selv kender deres egne problemer bedst. At man vil tage imod et godt råd, men selv har ansvaret for at løse problemerne," siger Vestager.\nRegeringen varslede ved sin tiltrædelse, at den sigter mod at sende de to øvrige EU-forbehold - om forsvarssamarbejdet og om det retslige samarbejde - til folkeafstemning i løbet af denne regeringsperiode. Men ikke euroen.\nEL betaler kampagne mod Vestager


DNA spor alene er ikke nok til at dømme skyldig - 26.11.2011\nAf advokat Esben Roslev (26. november 2011)\n”Det er mandEN”, har vi efterhånden hørt politimanden sige nogle gange i nyhedsudsendelserne om Amagermanden, der er tiltalt - men endnu ikke dømt! - for flere mord og voldtægter. Politimanden siger det med baggrund i DNA-spor, der med en sandsynlighed på en ud af en million er sat af den pågældende.\nMen hvis Amagermanden er en ud af en million, og der er fem millioner mennesker i Danmark, må der jo teoretisk være fire andre danskere, som DNA-sporet også kunne passe på. Foruden en enkelt eller to i det sydlige Sverige.\n99,999 eller 20 pct.\nPå den ene side kan anklageren hævde, at manden er skyldig med 99,999 pct. sandsynlighed, når DNA-sporet peger på ham som en ud af en million.\nPå den anden side kan forsvareren hævde, at der kun er 20 pct. sandsynlighed for, at manden skyldig, fordi der teoretisk er fem personer i den danske befolkning, som DNA-sporet passer på.\nBegge argumenter er forkerte.\nDNA-spor er ikke den endelige sandhed om skyld. Det er et stærkt bevis, men det kan ikke stå alene. Det skal vurderes sammen med andre beviser i sagen.\nFørst frikendt, så dømt\nSåledes blev en mand sidste år frikendt i byretten for indbrudstyveri, selv om hans DNA blev fundet på stedet. Huset var sat til salg og gjort rent, men efter indbruddet lå der et cigaretskod og en tom flaske. Det måtte altså stamme fra indbrudstyven, ræsonnerede politiet.\nPå flasken var der DNA-spor, der med en sandsynlighed på en ud af en million stammede fra en tidligere dømt indbrudstyv, der boede i nærheden. Derfor blev han tiltalt for dette indbrud.\nMen han havde slet ikke været hjemme. Han havde ligget på en campingplads i en anden del af landet. Og vidner kunne bekræfte, at han havde deltaget i en fiskekonkurrence omkring det tidspunkt, hvor indbruddet blev begået. Derfor blev han frikendt. Når sandsynligheden var en ud af en million, kunne DNA-sporet jo også stamme fra fire andre danskere.\nDommen blev anket til landsretten, og her faldt den tiltaltes alibi fra hinanden. En nærmere efterforskning havde vist, at fiskekonkurrencen havde først fundet sted weekenden efter indbruddet. Og så dømte landsretten ham for indbruddet.\nFørst dømt, så frikendt\nModsat gik det for en anden indbrudstyv i en anden sag. Også her lå der et cigaretskod efter indbruddet, og også det havde DNA-spor, der med en sandsynlighed på en til en million stammede fra den tiltalte. Andre spor var der ikke.\nMen byretten dømte ham alligevel, for manden var en kendt indbrudstyv og indbruddet var begået som han plejede.\nMen han ankede til landsretten, og her blev han frifundet. DNA-beviset alene var ikke nok til at dømme ham, sagde landsretten i sin dom.\nDNA styrker andre beviser\nDNA-sporet kan altså ikke stå alene, men det er dog et meget stærkt bevis. Andre indicier, der ikke i sig selv er nok til at bortvejre den rimelige tvivl om en bestemt person har begået forbrydelsen, får uafviselig styrke, hvis der også kan føjes et DNA-bevis til.\nMen det skal vurderes sammen med andre beviser i sagen. Det er derfor, sagen mod Amagermanden ikke er afgjort for længst. Alle beviser skal ses eller høres og vurderes af retten.\nSkal en tiltalt dømmes, må retten være så sikker, den kan være på, at den tiltalte også er den skyldige. Det er værre, hvis en uskyldig bliver dømt, end hvis en skyldig går fri.


Kan du arbejde i et dilemmafyldt farvand, hvor der må navigeres mellem selvbestemmelse, respekt, arbejdsmiljø og værdighed? Og vil du arbejde et levende sted, med den rette ånd og en stor faglighed, som vi er stolte af?\nE-huset søger kontaktpersoner med start 1. november eller snarest herefter.\nE-huset er et §108 tilbud til 48 borgere med alkoholafhængighed. Beboerne er som oftest mænd i 60’erne. Alle vores beboere har et aktivt alkoholforbrug, hvilket vi accepterer. Beboerne har som følge af et langt liv med afhængighed af alkohol behov for hjælp. Det være sig fysisk, psykisk som socialt. Beboerne kommer ved indflytning typisk fra gaden, herberg eller eget hjem. Den gennemsnitlige levetid i E-huset er under fire år.\nSom kontaktperson i E-huset arbejder du dagligt med at opfylde beboernes mangeartede behov. Vi ønsker at arbejde på et høj fagligt niveau med fokus på respekt for det enkelte menneske og det levede liv. Vi har fagligt fokus på rehabilitering og recovery, ligesom vi støtter skadesreduktion Mange beboere har dagligt behov for hjælp til personlig hygiejne, og dette forventer vi, at du ikke har problemer med at hjælpe med.\nSom kontaktperson i E-huset arbejder du til stadighed i et dilemmafyldt farvand, hvor der må navigeres mellem selvbestemmelse, respekt, arbejdsmiljø og værdighed. Ligesom ønsket om lighed i sundhed tidvist bringer os ud i kreative problemløsningsmodeller.\nMålgruppen kræver, at vi er omstillingsparate, at vi kan tage hurtige og fagligt kvalificerede beslutninger, og at vi har overskud til akutopståede problemer, dilemmaer eller situationer. Det samme gør den politiske organisation, vi arbejder i.\nVi har derfor sjældent lange stabile periode, hvor vi stagnerer. Tværtimod udvikler og tilpasser vi os kontinuerligt ift. de aktuelle krav og behov, som både målgruppen og det politiske system har til os. Vi tilbyder en høj grad af videreuddannelse.\nVi får jævnligt tilsyn og får fine rapporter, og vi anses som et levende sted, med den rette ånd og stor faglighed. Det er vi stolte af.\nMedarbejdergruppen er tværfagligt sammensat af både social- og sundhedsfagligt personale. Du vil blive en del af 8 tværfagligt sammensatte personaler, der hører til på én af vores tre etager.\nVi har et velfungerende LokalMED og arbejder med høj grad af både medarbejderindflydelse og -ansvar.\ner uddannet pædagog, sosu-assistent eller sygeplejerske\nhar kompetencer indenfor rehabilitering og konflikthåndtering\ner i stand til at dokumentere din indsats, gerne i CSC\naktivt er med til at sikre et fortsat godt og trygt arbejdsmiljø i E-Huset\nkender dine egne grænser og er i stand til at respektere husets rammer og betingelser, herunder beboernes daglige alkoholindtag, der sjældent svarer overens med Sundhedsstyrelsens anbefalinger.\narbejde med skiftende arbejdstider – ca 2/3 dagarbejde og 1/3 aftenarbejde, weekendarbejde hver 2. eller 3. weekend. Dagarbejdet starter kl 7 eller 7.30. Vi arbejder 8 timer af gangen\nEn arbejdsplads med fagligt engagerede og kompetente kolleger\nEn arbejdsplads, hvor du i høj grad skal være med til at præge din arbejdsdag\nTilknytning til én etage med 16 beboere og tværfagligt sammensat personale, regelmæssig supervision. På etagen vil du, sammen med en kollega, blive kontaktperson for 3-4 beboere\nTid til faglig fordybelse og mulighed for videreudvikling af din faglighed.\nDet er en fordel, hvis du har erfaring fra arbejde med afhængige mennesker, rehabilitering eller recovery.\nFor yderligere, er du velkommen til at kontakte koordinator, og pædagog og tillidsreprøsentant Lone Jørgensen i dagtiden på 3059 5541. Her kan du også rekvirere vores funktionsbeskrivelser og værdigrundlag. Det er ligeledes muligt at tage kontakt til sygeplejerske og sundhedsfaglig koordinator Lisbeth Bisgaard på 2631 2124.\nSøg via dette link senest fredag den 22. oktober 2021\nSidens adresse: https://www.lfs.dk/15033 Loadtid: 0.026 sek.


→ Billig Monacor Hornhøjttaler 100 volt vandtæt – IT-20 – 579 kr.\n<ul||. <li||<span style=”font-size: medium;”||100 V line-teknologi</span||</li||. <li||<span style=”font-size: medium;”||Vejrbestandig, IP66 </span||</li||. <li||<span style=”font-size: medium;”||Beskyttet mod kraftige van (Læs mere)\nNavn: Monacor Hornhøjttaler 100 volt vandtæt – IT-20\nEn masse e-forhandlere giver nu om stunder et bredt udvalg af leveringsmidler. En yndling er nu om stunder at få bragt ordren til en pakkeshop, hvor du så nemt kan hente dine nye varer lige når det passer dig. Den er altså rigtig hensigtsmæssig, samt i mange tilfælde tillige den mest prisbevidste slags levering ved køb af Monacor Hornhøjttaler 100 volt vandtæt – IT-20.\nDu kan tillige overveje at få pakken sendt til din adresse eller til hvor du arbejder. Løsningen bliver sædvanligvis et hak mindre prisbillig, men endda ultra hensigtsmæssig. Den billigste leveringsudgave vil dog i de fleste tilfælde være at hente pakken selv, men den mulighed betinges af at du lever lige ved online shoppens hjemsted.\nLeveringshastigheden på 100 volts hornhøjttaler er selvfølgelig særligt relevant såfremt man absolut skal bruge pakken om et øjeblik, og derfor er det tydeligvis passende at vi ser nærmere på det forventede leveringstidspunkt for den pågældende vare.\nEn lang række butikker på nettet reklamerer med levering efter en enkelt hverdag på deres favorit varenumre, eksempelvis Monacor Hornhøjttaler 100 volt vandtæt – IT-20, men husk at det forudsætter at bestillingen gennemføres forinden et fastsat tidspunkt, med det formål at de har mulighed for at nå at få varerne afsendt inden medarbejderne har fri.\nNogle få internet outlets byder på levering uden omkostninger, men i mange tilfælde under forudsætning af at der aftages for en konkret pris. Alternativt skal man gribe den mest prisbevidste form for fragt, der typisk – uafhængig om du er tæt på Roskilde, Frederikssund eller Haslev – vil være at få fragtmanden til at levere dine varer til et udleveringssted.\nDet er i dag rigtig overkommeligt for almindelige dødelige at finde de bedste priser på forskellige internet virksomheder, og derfor har mange Monacor internet foretagender fundet det uundgåeligt at trykke udsalgspriserne på varerne – til babyer og børn, og ligeså til kvinder og mænd – drastisk, og endda nogle gange love portofri fragt.\nDog kan det ikke desto mindre være lønnende at sammenligne nogle online varehuse efter rabatkoder på Monacor Hornhøjttaler 100 volt vandtæt – IT-20 før du bestiller, således at man ikke er i tvivl om at få den skarpeste pris.\nDu må blot være så påvagt, at når en internet forhandler sælger deres varer til salg for en pris som virker mystisk fremragende, burde det undertiden være et bevis på en falsk internet handler. Køb med kort er ikke desto mindre dækket ind under en forordning, hvilket garanterer en overfor uoprigtige outlets på nettet.\nGenerelt foreslår vi kortbestillinger eller MobilePay. Som en alternativ mulighed kunne du anvende et tilbud fra eksempelvis ViaBill, når du agter at klare prisen over en periode.\nForinden folk handler hos en Monacor online virksomhed bør man til hver en tid betragte deres handelsvilkår, det er dog oftest ikke særlig morsomt.\nEt alternativt forslag kunne være at finde ud af hvorvidt netbutikken er e-mærke godkendt, fordi det er et bevis på at online virksomheden accepterer dansk lovgivning, tillige med at internet forhandleren regelmæssigt monitoreres af fagfolk som er meget bekendte med de gældende regler. Dette er en god genvej til at få assistance, når du forvoldes besvær ved din shopping.\nTillige rekommanderer vi at køber er opmærksom på de mest vedkommende bestemmelser der er gældende for transaktionen, eksempelvis hvilken bytteret online shoppen tilsikrer. På grund af dette er det på samme måde relevant, at man til enhver tid sikrer sin e-mail kvittering, så man fremadrettet vil kunne bevidne sin ordre af Monacor Hornhøjttaler 100 volt vandtæt – IT-20, ligegyldigt om man er på shopping til en voksen eller et barn.\nTrustpilot præsterer tilpas nyttige genveje til at tolke ganske mange andre forbrugeres erfaringer og derfor kan det være til hjælp, at du kigger nærmere på netbutikkens anmeldelser af Monacor Hornhøjttaler 100 volt vandtæt – IT-20 forinden du færdiggør din shopping.\nFacebook bringer dig lige så vel en del ærlige genveje til at få indblik i online forretningens kundefokus. I øvrigt møder vi endda online shops i Danmark som tilbyder kunderne at publicere en omtale af deres købsoplevelse, hvilket på samme måde må anvendes til at få et indblik i kundernes tilfredshed.\nDenne hjemmeside er reklamefinansieret. Vi arbejder sammen med et hold af e-butikker derved at vi introducerer virksomhedernes tilbud, og modtager betaling såfremt den bruger vi sender videre fuldfører et indkøb.\nOrientering angående tilbud og online forhandlere opretholdes nu og da, men det er ikke muligt for os at give garantier imod rettelser der er implementeret efter seneste opdatering af de anvendte data.